cyanic-selkie/wikianc huggingface dataset:
Որդան Կարմիր (խումբ)
Որդան Կարմիր, հայկական ալտերնատիվ-մետալ խումբ է, կազմավորվել է 2004 թվականին Վանաձորում։ Երաժիշտները նվագում են ծանր ռոք, ալտերնատիվ մետալի տարրերով՝ օգտագործելով ավանդական հայկական ժողովրդական երաժշտությունը և հին հայկական եկեղեցական երաժշտության ավանդույթները ։ Խմբի անունը պատահական չէ։ Իր «Որդան կարմիրով» Հայաստանը հայտնի է հնագույն ժամանակներից։ Երգերի հիմնական գաղափարն այն է, որ կոչ է անում մարդկանց ապարդյուն չկորցնել իրենց տաղանդն և կյանքը, լինել ազատ և երջանիկ։ Երգերում հանդիպում են նաև կարևոր տեքստեր՝ ներգրավվելով քաղաքականության հարցերին։ 2006 թվականին խումբը ձայնագրել է մի դեմո «Ջան եմ ասել» վերնագրով, իսկ առաջին ստուդիայի ալբոմը՝ «Որդան Կարմիր»-ը թողարկվել է 2010 թ. ամռանը։ 2012 թ. ամռանը խումբը հաջողակ ելույթ ունեցավ Մոսկվայում՝ Emergenza փառատոնի շրջանակներում։ 2013 թ. սեպտեմբերի 12-ին թողարկվեց խմբի առաջին լիակատար ստուդիական ալբոմը՝ «Ա 4» ։
Արտաքին հղումներ
Կատեգորիա:Հայկական մետալ խմբեր
Machine (Imagine Dragon-ի երգ)
«Machine», ամերիկյան ռոք խումբ Imagine Dragons-ի երգը։ Երգը համահեղինակել է խմբի պրոդյուսեր Ալեքս դա Կիդը։ Երգը խմբի 4-րդ ստուդիական ալբոմ՝ Origins-ի 3-րդ սինգլն է ։
Նախապատմություն
Երգի մի հատված հրապարակվել է Origins-ի թրեյլերում։ Հրապարակման մասին պաշտոնական հայտարարությունը հրապարակվել է սոցիալական ցանցերում թողարկումից մեկ օր առաջ։ Թվիթերում նրանք հրապարակեցին երգի կազմը, ինչպես նաև գրություն, որտեղ գրված էր, որ «Machine» երգը կթողարկվի հաջորդ օրն առավոտյան ։
Քննադատություն
The Independent-ը ալբոմի դրական վերանայման ժամանակ («Natural» սինգլի հետ միասին), երգը նկարագրեց որպես ստադիոն լցնող հիմն, որ գոռում է բացահայտ անհնազանդության մասին, և դա այն է, ինչը շատերը կգովազդեին․ «դասական» Imagine Dragons ։ Billboard-ը նույնպես երգն անվանեց «պայթուցիկ» և «ուժեղ» ։
Բառեր
Երգը «մի տուփից դուրս ապրելու մասին է, որի մեջ քեզ դնում են ուրիշները» ։ Կան հղումներ սոցիալական և քաղաքական իրադարձություններին։
Կենդանի կատարումներ
«Machine»-ը՝ «Natural», «Zero», և «Bad Liar» երգերի հետ միասին առաջին անգամ ուղիղ հեռարձակմամբ կատարվեց նոյմեբերի 7-ին Լաս Վեգասի Cosmopolitan-ում ։
Ծանոթագրություններ
Կատեգորիա:Imagine Dragons երգեր Կատեգորիա:2018 երգեր
Միջազգային սլավոնական ալիք
Միջազգային սլավոնական ալիքը (Международный Славянский Канал,, Slavonic Channel International) ուկրաինական միջազգային հեռուստատաալիք։ Կոչված է տեղեկացնելու ողջ աշխարհի սլավոններին ու համաշխարհային հանրությանը սլավոնական ժողովուրդների կենսագործունեության տարբեր ասպեկտների, սլավոնական եզակի պատմության, հարուստ ավանդույթների, մշակույթի, ձեռքբերումների ու համաշխարհային քաղաքակրթության զարգացման մեջ սլավոնների էական ներդրման մասին։
Ընդհանուր տեղեկություններ
Միջազգային սլավոնական ալիքը ("International "Slavonic Channel") եթեր է հեռարձակվել 2008 թ. սեպտեմբերի 12-ին Ուկրաինայի տարածքից արբանյակային հեռարձակումով (Sirius-4 Satellite 5° East Frequency 12075 MHz (H) Symbol Rate։ 27,5 Msymb/s FEC 3/4 & Astra-2 Satellite 31,5° East Frequency 12090 MHz (H) Vertical Symbol Rate։ 27,5 Msymb/s FEC 9/10). SCI-ն աշխատում է շուրջօրյա և ընդգրկում իր հեռարձակմամբ 1 միլիարդ 202 միլիոն մարդ բնակչությամբ տարածք։ Հեռարձակումը (առաջին անգամ Ուկրաինայի տարածքից) իրականացվում է չորս ձայնային ուղիներով՝ ռուսերեն, ուկրաիներեն, անգլերեն և արդյունքն արտադրող երկրի լեզվով։ Հետագայում հեռարձակումը կիրականացվի միաժամանակ սլավոնական երկրների լեզուներով, ինչպես նաև ֆրանսերեն, գերմաներեն, իսպաներեն, պորտուգալերեն, արաբերեն ու չինարեն լեզուներով։ Հեռուստաալիքի թեմատիկան մշակութային-լուսավորական է։
Պատմություն`
Անմիջական արբանյակային հեռարձակման առաջին փորձը նախկին ԽՍՀՄ-ի տարածքից դարձավ "Միջազգային "Սլավոնական ալիքի" փորձնական հեռարձակումն Ուկրաինայի տարածքից։ Փորձնական հեռարձակումը կայացավ 1994 թ. դեկտեմբերի 14-ից մինչև 1995 թ. մայիսի 15-ը։ Նախագծի հեղինակներն են Վլադիմիր Ալեքսանդրի Իվանենկոն և Վալերիա Վլադիմիրի Իվանենկոն։
Գրականություն`
Մասչենկո Ի.Գ. Հեռուստատեսությունն Ուկրաինայում։ Հատոր առաջին "Հեռուստատեսություն de facto"։ – Նիկոլաև, 1998 թ. – 341 էջ։
Հղումներ`
Կատեգորիա:Հեռուստաընկերություններ այբբենական կարգով Կատեգորիա:Ուկրաինայի հեռուստաընկերություններ Կատեգորիա:1994 հիմնադրումներ Կատեգորիա:Ուկրաինալեզու հեռուստաալիքներ‎ Կատեգորիա:Ռուսալեզու հեռուստաալիքներ‎ Կատեգորիա:Անգլալեզու հեռուստաալիքներ
Սյունիքի մարզի Սիսիանի տարածաշրջանի ամրոցների ցանկ
Ստորև ներկայացվում է Սիսիան համայնքի ամրոցների ցանկը
Ծանոթագրություններ
Կատեգորիա:Հայաստանի շենքեր և կառույցներ Կատեգորիա:Հայկական ճարտարապետություն Կատեգորիա:Ցանկեր:Ճարտարապետություն Կատեգորիա:Հայաստանի Հայ Առաքելական գործող եկեղեցիներ և վանքեր Կատեգորիա:Հայաստանի հոգևոր կենտրոններ
Ստեփան (Ռուբինյան արքայատոհմ)
Ստեփան Ռուբինյան, հայ իշխան Ռուբինյան իշխանատոհմից։
Կենսագրություն
Ստեփանը ծնվել է 1111 թվականին ։ Հանդիսացել է բյուզանդացիների կողմից գերեվարված և գերության մեջ մահացած Լևոն 1-ի  որդին, Կիլիկիայի հայկական թագավորության վեցերորդ և  ութերորդ  կառավարիչներ  Թորոս 2-րդի և Մլեհի հարազատ եղբայրը։ Հոր և երկու եղբայրների գերեվարությունից հետո գտնվել է Եդեսիայի կոմսությունում՝ Բեատրիս Ռուբինյանի մոտ, որը  Լևոն 1-ի  քույրն ու  կոմս Ժոսլեն 2-րդի մայրն էր (Եդեսիայի կոմս) ։ Ստեփանը չի ենթարկվել բյուզանդացիներին և սպանվել է 1165 թվականին՝ Անդրոնիկ Էվֆորբենոսի կողմից, որը Մանուիլ I Կոմնենոսի զարմիկն է։ Հայ կառավարիչներ Թորոս-րդն ու Մլեհը բյուզանդացիներին չներեցին իրենց եղբոր մահվան համար։ Ձգտելով անկախության՝ նրանք չեն ցանկացել բյուզանդացիների հետ ընդհանուր որևէ բան ունենալ  ։
Ծանոթագրություններ
Կատեգորիա:Ռուբինյաններ Կատեգորիա:Կիլիկյան Հայաստանի իշխաններ
Ջոնաթան Սելա
Ջոնաթան Սելա (Jonathan Sela, ), իսրայելցի կինոօպերատոր, հայտնի է « Օմեն » (2006), « Մաքս Փեյն » (2008), « Օրինապահ քաղաքացի » (2009), « Ջոն Ուիք » (2014) և « Տրանսֆորմերներ. Վերջին ասպետը» (2017) կինոնկարների վրա աշխատանքներով։ Հայտնի է նաև որպես երաժշտական բազմաթիվ տեսահոլովակների օպերատոր։
Վաղ կյանք
Ջոնաթան Սելան ծնվել է 1978 թվականին Փարիզում։ Նրա ծագումով լեհ պապը մի անգամ վերցրեց փոքրիկ Ջոնաթանին Կրակովում «Շինդլերի ցուցակը» ֆիլմը նկարահանումներին։ Այս պահը հետագայում ոգեշնչեց Սելային հետաքրքրվել կինոյով և դառնալ օպերատոր ։ 19 տարեկանում Ջոնաթանը ներգաղթեց Միացյալ Նահանգներ, որտեղ սովորում էր Լոս Անջելեսի Ամերիկայի կինոարվեստի ինստիտուտում ։
Կոմմունարովկա (գյուղ, Ստարոբեշևսկի շրջան)
2001 թվականի տվյալներով Կոմմունարովկա գյուղում բնակվում էր 1 008 մարդ։
Ջոնաթան Սելա
Անձնական կյանք
Ջոնաթան Սելան ապրել է Վենիսում, Կալիֆոռնիա, իր կնոջ` լուսանկարիչ Մեգան Շոնբախլերի և երկու որդիների հետ միասին ։
Արտաքին հղումներ
Կատեգորիա:Իսրայելում ծնվածներ Կատեգորիա:Իսրայելցի արվեստագետներ Կատեգորիա:Իսրայելցի կինոգործիչներ Կատեգորիա:Իսրայելցիներ ըստ մասնագիտության
Կոմմունարովկա (գյուղ, Ստարոբեշևսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Դորին Միրեմբե
Դորին Միրեմբե (Doreen Mirembe, ), ուգանդացի դերասանուհի, կինոռեժիսոր, պրոդյուսեր, Amani կինոընկերության հիմնադիր, Pan Dental Surgery ընկերության խորհրդատու She has acted in numerous films and TV series as well as producing her own movies. :
Կենսագրություն
Դորին Միրեմբեն նկարահանվել է մի շարք ֆիլմերում, հեռուստատեսային գովազդային հոլովակներում, նաև՝ հեռուստասերիալներում, որոնցից հիշարժան են հատկապես Deception NTV-ն, որտեղ մարմնավորել է Ստեֆանիին, և ռեժիսոր Նանա Քագայի նկարահանած Beneath The Lies-ը, որտեղ խաղացել է Միրիամի դերը։ Հիմնադրելով իր սեփական կինոընկերությունը՝ Amani House-ը, և հանդես գալով որպես կինոռեժիսոր՝ Դորին Միրեմբեն արդեն նկարահանել է երկու կինոնկար։ Առաջինը A Dog Story-ն է, որը փորձարարական լինելով հանդերձ, բազմիցս պարգևատրման է առաջադրվել մի շարք կինոփառատոներում և 2006 թվականին Pearl միջազգային կինոփառատոնում մրցանակներ է շահել «Կարճամետրաժ ֆիլմի լավագույն դերասան» և «Կարճամետրաժ ֆիլմի լավագույն դերասանուհի» անվանակարգերում ։ Նրա ստեղծած երկրորդ ֆիլմը կրում է Nectar վերնագիրը ։
Դորին Միրեմբեն պատշաճ մակարդակով կատարում է նաև Կամպալայում գործող ատամնաբուժական Pan Dental Surgery ընկերության խորհրդատու մասնագետի իր պարտականությունները ։
Արտաքին հղումներ
Կատեգորիա:Ուգանդացի դերասանուհիներ Կատեգորիա:Ուգանդացի կինոռեժիսորներ
Մայրենիք
Կինը Հայաստանում հանդիսանում էր սեփականության իրավունքի ինքնուրույն սյուբեկտ։ Նա ոչ միայն տիրում և օգտվում էր իր շարժական և անշարժ սեփականությունից, այլև տարբեր իրավական ձևերով տնօրինում էր այն։ Արմեն Հայկյանցի կարծիքով, Հայաստանում վաղ ֆեոդալիզմի դարաշրջանում մայրենիք սեփականության իրավունքը հանդիսանում է նշանակալի փաստ, որը բնութագրում է կնոջ քաղաքացիական գործունեության ծավալը և նրա անձնական և սեփականատիրական-իրավական դիրքը ընտանիքում և հասարակությունում ։ Նման սեփականության գոյության դեպքում կարելի է համարձակ հաստատել, որ վաղ ֆեոդալիզմի դարաշրջանում ֆեոդալների դասին պատկանող կանանց անձնական և սեփականատիրական իրավունքները եղել են բավականին լայն ։ Իսկ դա անկասկած վկայում է հասարակական կյանքում բավականին ազատական, իսկ իրավական կյանքում` մասնավոր իրավական արժեքների առկայության մասին։
Սուդանի ազգային թանգարան
Սուդանի ազգային թանգարան, Սուդանում խոշորագույն և առավել շատ այցելություններ ունեցող թանգարան։ Այստեղ ներկայացված են Սուդանի պատմության տարբեր ժամանակաշրջանների ցուցանմուշներ (Կուշի թագավորության և Նուբիայի), նաև Հին Եգիպտոսի ։
Նկարագրություն
Հիմնադրվել է 1971 թվականին։ Գտնվում է Խարթում քաղաքում՝ Էլ-Նիլ պողոտայում։ Թանգարանի երկհարկանի շենքը կառուցվել է 1955 թվականին։ Այստեղ է պահպանվում երկրի ամենահարուստ և մեծ հնագիտական հավաքածուն ։ Ցուցանմուշների մեջ, որոնք ցուցադրված են թանգարանի մոտակայքում, կան երկու հին եգիպտական պաշտամունքային շինություններ։ Բուհեմ և Սեմնա տաճարները, որոնք կառուցվել են Հաթշեփսութի և Թութմոս III-ի կողմից, իսկ 20-րդ դարում Խարթում են տեղափոխվել Ասուանի ջրամբարի կառուցման հետևանքով տաճարների նախնական գտնվելու վայրը հեղեղվելու պատճառով  ։
Ցուցադրվում են արտեֆակտներ՝ Ալ Սալթան Ալ Զարկիի դարաշրջանի մասունքներ, որոնք հայտնի են նաև որպես սև սուլթանատ անունով․ կուշիտական ապակյա արտադրանք, կերամիկա և քանդակ, 8-15-րդ դարերի նուբիական ֆրեսկոներ և որմնանկարներ։ Ջրաներկ որմնանկարները լավ են պահպանվել և վառ տեսք ունեն  ։
Բացի թանգարանի ներսում գտնվող ցուցանմուշներից, այգում գտնվում են մ.թ.ա. 1490 թվականին հիշատակված երկու տաճարներ, որոնք տեղափոխվել են Նեղոսի նախալեռնային շրջաններից, որոնց տեղում այսօր գտնվում է Ասուանի ջրամբարը։ Եգիպտոսում Նիլ գետը բաժանած Ասուանի ջրամբարը պատճառ է դարձել Սուդանի տարածքի մի մասի խորտակմանը, որտեղ գտնվում էին տաճարները։ ՅՈՒՆԵՍԿՕ-ի՝ տաճարներն ավելի անվտանգ վայր տեղափոխելու կոչից հետո շենքերն ու դամբարանները համակարգված ապամոնտաժվել և տեղափոխվել են Խարթումի Սուդանի ազգային թանգարանը շրջապատող այգի ։
Թանգարանային հավաքածուները կատալոգացվել են հինգ տասնյակ առաջատար գիտնականների կողմից, տպագրվել թերթերում և գրքերում։ Ցուցակում ներառված 320 օբյեկտներ հայտնաբերվել են հնագիտական պեղումների և գտածոների ընթացքում։ Դրանք պալեոլիթի դարաշրջանի քարե զենքեր են, Փարասից փարավոնների արձաններ, վաղ քրիստոնեական որմնանկարները և իսլամական ժամանակաշրջանի սկզբի զրահներ։ Ցուցահանդեսները ցույց են տալիս Կերմայի թագավորների մշակույթը, քրիստոնեական պետուդարների գերեզմանները, եգիպտական փարավոնների տիպիկ տաճարները, ինչպես նաև Սուդանի պատմության հետագա ժամանակաշրջանների եկեղեցիներն ու մզկիթները ։
Նուբիայի քրիստոնեական մշակույթին վերաբերող հունական և ղպտիական գրությունների կատալոգը կազմվել է թանգարանի կողմից՝ Վարշավայի համալսարանից դոկտոր Ադամ Լաթժարի (հունական գրությունների մասով) և Լեյդենի համալսարանից (ղպտիական արձանագրությունների վերաբերյալ) դոկտոր Ժակ Վան դեր Վլիեի (Jacques Van der Vliet) աջակցությամբ։ Նրանց աշխատանքը ֆինանսավորվել է ՅՈՒՆԵՍԿՕ-ի, Կահիրեի հնագիտության լեհական կենտրոնի և Նիդեռլանդների արևադարձային հետազոտությունների աջակցության հիմնադրամի (WOTRO) կողմից։ Քրիստոնեական նուբիական գրությունները ներկայացված են թաղման էպիտաֆիաներով։ Դրանց համաձայն՝ նուբիական տարածքները Սուդանում տարածվում էին հարավից մինչև Փարաս և հյուսիսից՝ Սոբա։ Տեքստերը, որոնք արված են ավազաքարի, մարմարի կամ տերակոտայի վրա (36 արձանագրություն, հիմնականում Մուկուրայից են), հուշատախտակները սովորաբար ուղղանկյուն են ։
Ծանոթագրություններ
Կատեգորիա:Ազգային թանգարաններ Կատեգորիա:Հնագիտական թանգարաններ Կատեգորիա:1971 հիմնադրված թանգարաններ Կատեգորիա:Սուդանի թանգարաններ
Նիկոլաևյան հրապարակ (Կազան)
Նիկոլաևյան հրապարակ (Николай мəйданы, նախկինում՝ Կուզնեչնայա), նախկին հրապարակ Կազանի պատմական կենտրոնում (այժմ`Վախիտովսկի շրջան)։
Պատմություն
Հրապարակը գտնվել է համալսարանական բլրի, Առաջին թատերական փողոցի (1899 թվականից`Պուշկինի փողոց), Դերժավինի այգու (այժմ՝ Ազատության հրապարակի վրա գտնվող Թաթարստանի Մուսա Ջալիլի անվան օպերայի և բալետի թատրոնի կողմից զբաղեցված տարածք) և Պոչտամտսկայա փողոցի (1893 թվականից` Լոբաչևսկու փողոց) միջև՝ Սև լճի դիմացի այգում ։
18-րդ դարի վերջում այստեղ էր գտնվում Կուզնեչնայա հրապարակը, որի կենտրոնում կար մի լճակ, որի շուրջը դարբիններ էին և այլ արդյունաբերական շենքեր։ 1842 թվականի հրդեհից հետո բոլոր շենքերի մնացորդները քանդվեցին, լիճը լցվեց, տարածքը հարթեցվեց և ստեղծվեց հրապարակ, որը կոչվեց ռուս կայսր Նիկոլայ I-ի անունով։
Սկզբում հրապարակը նախատեսված էր առևտրի համար, կային բազմաթիվ խանութներ, զվարճանքի վայրեր տեղաբնակների համար, այդ թվում Յակով Մամոնովի «Ոգեհմայության և մոգության թատրոն» տիկնիկային տաղավարը։
1890 թվականին Կազանում կայանալիք համառուսաստանյան գիտա-արդյունաբերական ցուցահանդեսի համար հրապարակում կառուցվեցին շենքեր քաղաքի ճարտարապետ Գ. Ռուշի նախագծերով։
4 ամիս տևող ցուցադրությունից հետո շենքերը ապամոնտաժվեցին, իսկ 1891 թվականին հրապարակի փոխարեն ստեղծվեց այգի։ 1894 թվականին Կազանի ջրամատակարարման ընկերության կողմից կառուցվեց բնօրինակ ցայտաղբյուր։ Խորհրդային տարիներին Նիկոլաևյան այգին վերանվանվեց Լենինսկի (այժմ` Համալսարանական)։
Հրապարակից մնացել է Համալսարանական այգու սկբում գտնվող մի փոքր տարածք Պուշկինի, Գալակտիոնովի և Նուժին փողոցների խաչմերուկում, որտեղ 1978 թվականին կառուցվել է Բուտլերովի նստած հուշարձանը, 2003 թվականին կառուցված «Կոլիզեում» (նախկինում`« Թամերլան», առօրյա գործածությունում՝ «Կնոպկա») առևտրի և զվարճանքի կենտրոնը և Կազանի կոնսերվատորիայի շենքերը։ Կիրակի օրվա առաջին կեսին հրապարակում հավաքվում են քաղաքի դրամագետները։
Արտաքին հղումներ
Կատեգորիա:Կազանի հրապարակներ Կատեգորիա:Կազանի պատմություն
Էրլանդ Լիի թանգարան
Էրլանդ Լիի թանգարան (Erland Lee Museum), Կանադայի ազգային պատմական վայր Օնտարիո նահանգի Սթոնի Քրիք համայնքի Նիագարայի կուեստներում ։ Ի սկզբանե եղել է Էրլանդ և Ջանեթ Լիերին պատկանող ագարակ, թանգարան է ճանաչվել որպես Կանանց ինստիտուտների առաջին ծննդավայր, միջազգային կազմակերպություն, որը ձևավորվել է 1897 թվականին՝ խթանելու գյուղական մեկուսացված կանանց կրթությունը ։
Տան ամենահին մասը՝ գերաններով կառուցված տնակը, կառուցվել է 1808 թվականին։ 1873 թվականին դրա վրա կառուցվել է ատաղձագործական գոթական ոճի կառույց, որը Վերածննդի ճարտարապետական ավանդույթի մի մաս է կազմում։ Դրա լավագույն օրինակն են ուղղաձիգ եռանկյունաձև տանիքի կատարները, ճոխ շերտերը և հարթ տախտակները։
Լիերի ընտանիքն այս տանն ապրել է 1808-1970 թվականներին։ Առաջին անգամ շենքին պատմական նշանակություն տրվել է 1961 թվականին, Հարավային Վենտվորֆի կանանց ինստիտուտի կողմից։ 1972 թվականին տունը հանրության համար բացվել է որպես թանգարան, և այնուհետև տնօրինվել և շահագործվել է Օնտարիոյի դաշնային կանանց ինստիտուտի կողմից։ 1995 թվականին թանգարանը «Օնտարիոյի ժառանգության ակտի» շրջանակներում դարձել է պատմական տուն, իսկ 2003 թվականին ճանաչվել է Կանադայի ազգային պատմական վայր։
Արտաքին հղումներ
Կատեգորիա:Կանադայի թանգարաններ Կատեգորիա:1972 հիմնադրումներ Կանադայում
Կրինիտներ
Կրինիտներ, հայկական նշանավոր ընտանիք Բյուզանդիայում, որը 9-10 դարերում տվել է մի շարք զորահրամանատարեր և թեմի կուսակալներ։ Բարեկամական կապերի մեջ է գտնվել հայկական մեկ այլ տոհմի՝ Մոսիլեների հետ ։
Ծանոթագրություններ
Կատեգորիա:Բյուզանդիայի հայկական տոհմեր
Մուշեղ Պողոսյան
Մուշեղ Մելքոնի (Մելիքի) Պողոսյան, գյուղատնտեսական արտադրության հայ խորհրդային ​​կազմակերպիչ և առաջավոր, Սոցիալիստական աշխատանքի հերոս (1950) ։
Կենսագրություն
Մուշեղ Պողոսյանը ծնվել է 1908 թվականին Արևմտյան Հայաստանի Բուլանիկի շրջանի Գարաբաշար գյուղում, աղքատ գյուղացու ընտանիքում։ 1915 թվականի Հայոց ցեղասպանության ժամանակ Պողոսյանների ընտանիքը ներգաղթել է Ռուսական կայսրության Երևանի նահանգի տարածք։ Վաղ տարիքում կորցնելով ծնողներին՝ 1919 թվականից Մուշեղը զբաղվել է հողագործությամբ՝ սկզբում Եղվարդ գյուղում (այժմ՝ ՀՀ Կոտայքի մարզ), ապա՝ Հոկտեմբեր գյուղում (այժմ՝ գյուղ Սարդարապատ Արմավիրի մարզ)։
Հայրենական մեծ պատերազմի սկսվելուց հետո 1941 թվականի սեպտեմբերին Մուշեղ Պողոսյանը զորակոչվել է Բանվորագյուղացիական կարմիր բանակ։ Անդրկովկասյան և Հյուսիսկովկասյան ռազմաճակատներում ծառայել է որպես վաշտի քաղղեկ և գումարտակի կոմիսար։ Մարտերում ցուցաբերած արիության և հրամանատարության առաջադրանքները ժամանակին կատարելու համար Պողոսյանը պարգևատրվել է մարտական ​​մեդալներով։
Զորացրվելուց հետո Մուշեղ Պողոսյանը վերադառնում է Նորապատ գյուղ, իսկ 1947 թվականին կրկին ընտրվում Ստալինի կոլտնտեսության նախագահ։ Այդ պաշտոնում նա հատուկ ուշադրություն է դարձրել բամբակի մշակությանը։ Նրա գլխավորությամբ ստեղծվել է այս տեսակի մշակաբույսերի ոռոգման համակարգ, արդյունավետ պայքար է կազմակերպվել դրա հիվանդությունների դեմ։ Արդյունքում, կոլտնտեսությունը մեծ արդյունքների է հասել բերքատվության բարձրացման ուղղությամբ, մինչև 1949 թվականը կոլտնտեսությունը ստացել է ռեկորդային բերք՝ 40,7 ցենտներ բամբակ մեկ հեկտարից, մշակվող 54 հա ընդհանուր տարածքից։
ԽՍՀՄ Գերագույն խորհրդի նախագահության 1950 թվականի հունիսի 14-ի հրամանագրով ոռոգելի հողերից բամբակի բարձր բերք ստանալու, կոլտնտեսության կողմից արտադրվող գյուղատնտեսական մթերքների պարտադիր մատակարարումների սահմանված առաջադրանքները կատարելու, 1950 թվականի գարնանացանի կարիքների չափով բոլոր մշակաբույսերը սերմացուով ապահովելու համար 1950 թվականին Մուշեղ Պողոսյանին շնորհվել է Սոցիալիստական աշխատանքի հերոսի կոչում՝ նրան հանձնելով Լենինի շքանշան և Մուրճ ու մանգաղ ոսկե մեդալ ։
1950-1952 թվականներին Մուշեղ Պողոսյանը բարձրագույն գյուղատնտեսական կրթություն է ստացել Երևանի գյուղատնտեսական ինստիտուտում և աշխատել է Հոկտեմբերյանի կաթի գործարանի տնօրեն, ապա՝ Հայկական ԽՍՀ Հոկտեմբերյանի շրջանի Մթերման գրասենյակի կառավարիչ, 1952 թվականից մինչև 1955 թվականի փետրվարը եղել է Մրգաշատ (Հոկտեմբերյանի շրջան) գյուղի կոլտնտեսության նախագահ, իսկ 1955 թվականի փետրվարից երրորդ անգամ դարձել է Նորապատ գյուղի Ստալինի անվան կոլտնտեսության նախագահ։ Հետագա տարիներին նրա ղեկավարած կոլտնտեսությունում ավելացել է անասնագլխաքանակը, բարելավվել է դրանց խնամքի որակը, ինչի արդյունքում բարձրացել է անասնաբուծության մթերատվությունը։ Ութերորդ հնգամյակի արդյունքներով Պողոսյանը պարգևատրվել է Հոկտեմբերյան հեղափոխության շքանշանով։
Մուշեղ Պողոսյանը զբաղվել է նաև ակտիվ հասարակական գործունեությամբ։ Եղել է ՀԿԿ Հոկտեմբերյանի շրջկոմի անդամ, ընտրվել է Հոկտեմբերյանի շրջխորհրդի և Հոկտեմբերյանի քաղխորհրդի պատգամավոր։
Մուշեղ Մելքոնի Պողոսյանը մահացել է 1976 թվականի մարտին։
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:Հայրենական մեծ պատերազմի մասնակիցներ
(749) Մալզովիա
(749) Մալզովիա (Malzovia), աստերոիդ աստերոիդների հիմնական գոտում։ Հայտնաբերվել է 1913 թվականի ապրիլի 5-ին Սերգեյ Բելյավսկու կողմից Սիմեիզում ։
Միջին հեռավորությունը Արեգակից կազմում է 2,245184 ա. մ., առավելագույնը մոտենում է 1,8578 ա. մ. հեռավորության վրա և հեռանում 2,6326 ա. մ. ։ Արեգակի շուրջ մեկ ամբողջական պտույտ է կատարում 1228,79 երկրային օրվա ընթացքում, իր ուղեծրով շարժվելով միջինում 0,292972 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,39° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1913 թվականին հայտնաբերված աստղագիտական մարմիններ Կատեգորիա:Սերգեյ Բելյավսկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ցեյա Ստոյկա
Կենսագրություն
Ծնվել է ավստրիական Շտիրիա երկրամասի Մուրի Կրաուբաթ քաղաքում։ Ծնողները գնչուական ռոմա մեծ ցեղախմբի լովարների էթնիկ խմբի ներկայացուցիչներ էին ) : Նրանք ապրուստի միջոցներ էին հայթայթում ձիավաճառությամբ. ամառաները շրջում էին ավստրիական գյուղերով, ձմեռներն անցկացնում Վիեննայում ։ Ավստրիայում իշխանության գլուխ ֆաշիստների անցնելուց հետո Ստոյկա ընտանիքի անդամները իրենց ազգային պատկանելության պատճառով նետվել են համակենտրոնացման տարբեր ճամբարներ՝ Աուշվից (Օսվենցիմ), Դախաու, Ռավենսբրյուկ, Բերգեն-Բելսեն։ Ցեյայի հայրն սպանվել է Դախաուում, կրտսեր եղբայրը՝ Օսսին, Աուշվից-Բիրկենաուում ։ Ցեյան, նրա մայրն ու քույրերը 1945 թվականին բրիտանացի զինվորների շնորհիվ ազատվել են Բերգեն-Բելսենի համակենտրոնացման ճամբարից և վերադարձել Վիեննա։ Այստեղ Ցեյա Ստոյկան ապրուստի միջոցներ է վաստակել՝ աշխատելով որպես նկարչուհի, երգչուհի, գրող։ 1992 թվականին նա դարձել է գնչուների ու սինտիների ցեղասպանության ճանաչման նպատակով Ավստրիայում ստեղծված կազմակերպության մամլո քարտուղարը և այդ պաշտոնում նույնպես պայքարել է գնչուների նկատմամբ դրսևորվող խտրականության դեմ ։ Այդ նպատակին է հիմնականում ծառայեցրել նաև իր արվեստը՝ հեղինակելով ինքնակենսագրական երեք գիրք, բազմաթիվ գեղանկարներ, որոնք տեղ են գտել եվրոպական մի շարք երկրների, ԱՄՆ-ի, Ճապոնիայի պատկերասրահներում ։
Ներետայի շրջան
Ներետայի շրջան (Neretas novads), վարչատարածքային միավոր Լատվիայի հյուսիսային մասում, գտնվում է Սելիա պատմական մարզում։ Շրջանը բաղկացած է չորս մասերից և կենտրոնի եզրին է գտնվում Ներետա քաղաքը։
Սահմանակից է Վիեսիտեի, Վեցումնիեկիի և Յաունյելգավայի շրջաններին։
2010 թվականի հունվարի 1-ի դրությամբ բնակչությունը կազմել է 4383 մարդ ։ Տարածքի մակերեսը կազմում է 645.5 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Այզկրաուկլեի շրջանի վարչական բարեփոխումների ավարտից հետո։
Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝
Արտաքին հղումներ
Կատեգորիա:Լատվիայի շրջաններ Կատեգորիա:Լատվիայի բնակչություն Կատեգորիա:Լատվիայի բնակավայրեր Կատեգորիա:2009 հիմնադրումներ Լատվիայում
Hot
Hot (Տաք), Իննայի դեբյուտային ստուդիական ալբոմը, 2009 թվականի օգոստոսի 8-ին թողարկվել է Ռումինիայում, իսկ սեպտեմբերի 22-ին՝ Ռուսաստանում Roton և Ultra Records ձայնագրման ստուդիաներում։ 2010 թվականի սեպտեմբերին՝ հիթ-շքերթում 7 շաբաթ մնալուց հետո, «Hot» ալբոմը ստացել է ոսկե սկավառակի կարգավիճակ՝ ունենալով 50,000-ից ավելի վաճառված օրինակներ։
Շապիկ
Ռումինական հրատարակության շապիկն ընտրվել է հենց երգչուհու երկրպագուների կողմից, որոնք ընտրել են սկավառակի շապիկի հինգ օրինակներից մեկը ։ Ամեն նոր հրատարակության ժամանակ Իննայի ռումինական լեյբլը սկավառակները թողարկել է նոր շապիկով։
Առևտրական հաջողություններ
2009 թվականի օգոստոսի 31-ին «Hot» ալբոմը հայտնվել է լեհական հիթ-շքերթում՝ զբաղեցնելով 28-րդ հորիզոնականը։ Հիթ-շքերթում մնացել է 2 շաբաթ։ Չեխիայում 2010 թվականի փետրվարին բարձրացել է 7-րդ հորիզոնական՝ մնալով հիթ-շքերթում 17 շաբաթ։ 2010 թվականի մայիսի 1-ին Հոլլանդիայում սկավառակը հայտնվեց 69-րդ հորիզոնականում և հուլիսի 24-ին հասավ 68-րդ հորիզոնականի։ France Top 100 Singles Chart հիթ-շքերթում «Hot» և «Amazing» սինգլների հաջողությունից հետո՝ 2010 թվականի հուլիսի 19-ին, ալբոմը հայտնվեց French Albums Chart հիթ-շքերթի Top 200-ում՝ առաջին շաբաթում զբաղեցնելով 9-րդ հորիզոնականը։
Ծանոթագրություններ
Կատեգորիա:Իննայի երգեր
Ռասո դա Կատարինա էկոլոգիական կայան
Ռասո դա Կատարինա էկոլոգիական կայան (Estação Ecológica Raso da Catarina), խստորեն պաշտպանված էկոլոգիական կայան Բրազիլիայի Բահիա նահանգում։ Ընկած է Կաատինգա բիոմի Ռասո դա Կատարինա էկոշրջանում։
Տեղագրություն
Կաատինգա բիոմում գտնվող էկոլոգիական կայանը, որն ընդգրկում է 104,842 հա տարածք (259,070 ակր), ստեղծվել է 2001 թվականի հոկտեմբերի 11-ին։ Ղեկավարվում է Չիկո Մենդեսի Կենսաբազմազանության պահպանության ինստիտուտի կողմից ։ Արգելոցը դասակարգվում է որպես Բնության պահպանության միջազգային միության Iա կատեգորիա (խիստ բնական արգելոց)։ Արգելոցն ընդգրկում է Բահիա նահանգի Ռոդելաս, Պաուլու Աֆոնսու և Ժերեմուաբու մունիցիպալիտետներից որոշ հատվածներ ։ Այն հարավում սահմանակցում է 67,234 հա տարածքով Սեռա Բրանկա/ Ռասո դա Կատարինա բնապահպանական տարածքին, որը ստեղծվել է 2001 թվականին ։ Էկոլոգիական կայանը դարձել է Կաատինգա էկոլոգիական միջանցքի մի մասը, որը ստեղծվել է 2006 թվականի մայիսին ։
Նպատակ
Նպատակն է պահպանել բնությունը և աջակցել գիտական հետազոտություններին։ Մասնավորապես, պահպանել էնդեմիկ և/կամ վտանգված տեսակներին, ինչպիսիք են՝ արմադիլը (Tolypeutes tricinctus), սպիտակազարդ գուանը (Penelope jacucaca), դեղնավուն ազնվասարեկը (Carduelis yaerrellii), պուման (Puma concolor greeni) և այլն ։
Բեքասի
Բեքասի (Kota Bekasi), Ինդոնեզիայի Արևմտյան Ճավա նահանգի միլիոնանոց քաղաքներից մեկը։ Բեքասին տեղակայված է Ճավա կղզու հյուսիսարևմտյան հատվածում։ Ջակարտայի քաղաք-արբանյակն է, շատ քաղաքացիներ աշխատում են Ինդոնեզիայի մայրաքաղաքում։
Ըստ 2010 թվականի տվյալների՝ քաղաքի տարածքը 210,49 կմ2 է, բնակչությունը՝ 2 378 211 մարդ ։
Վարչական բաժանում
Քաղաքը բաժանված է 12 շրջանների․ Արևմտյան Բեքասի, Արևելյան Բեքասի, Հարավային Բեքասի, Հյուսիսային Բեքասի, Մեդան Բեքասի, Բանտար Բեքասի, Պոնդոկ Բեքասի, Ջատիսամպուրնա, Ջատիաիշ, Պոնդոկ Մելատի և Մուստիկա Ճավա։
Տնտեսություն
Բեքասիում են գտնվում հետևյալ առևտրի կենտրոնները․ Մետրոպոլիտան մոլ, Մեգա Բեքասի Հիպերմոլ (հսկա ցանց), Գրանդ մոլ (Հիպերմարթ մոլ), Բլյու Օազիս Սիթի (Քարֆուր ցանց), «Բեքասի» առևտրի կենտրոն, Բեքասի Սայբեր Փարք և Բեքասի Սքուար Bekasi Trade Centre, Bekasi Cyber Park և Բեքասի հրապարակ (Քարֆուրցանց)։
Արտադրություն
Բեքասիում կան մի քանի արտադրական շրջաններ, քաղաքում է գտնվում Honda և Samsung ընկերությունների արտադրամասերից մեկը։
Տրանսպորտ
Քաղաքի միջով են անցնում երկու ավտոմայրուղիներ․ Ջակարտա-Չիկամպեկ վճարովի ճամանարհը և Jakarta Outer Ring Road-ը, որոնք քաղաքը կապում են Տանգերանգի, Ջակարտայի և Բոգորի հետ։ Որտեղ Ջակարտայի քաղաք-արբանյակ, Բեքասին հայտնի է իր խիտ ճանապարհային շարժով։ Բեքասիի և Ջակարտայի միջև խցանումները հաճախակի են լինում։
Գործում է ավոբուսային ցանց, ինչպես նաև KRL Jabotabek տրանսպորտային արագընթաց համակարգը։ «Jabotabek» բառը ստեղծվել է Ջակարտայի, Բոգորի, Տանգերանգի և Բեքասիի առաջին տառերով։
Ծանոթագրություններ
Կատեգորիա:Ինդոնեզիայի քաղաքներ
Կալմիուսսկոե (քաղաք, Ուկրաինա)
Կալմիուսսկոե (Кальміуське), քաղաք Ուկրաինայի Դոնեցկի մարզի Ստարոբեշևսկի շրջանում, շրջանային նշանակության քաղաք։ Բնակավայրը նախկինում նաև անվանվել է Կարակուբստրոյ։ Հիմնադրվել է 1933 թվականին։
2011 թվականի տվյալներով Կալմիուսսկոե քաղաքում բնակվում էր 11 909 մարդ։ Բնակավայրը զբաղեցնում է 11,9 կմ²։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1933 թվականին հիմնադրված բնակավայրեր
Պոլյարոգրաֆիա
Պոլյարոգրաֆիա, բևեռագրություն, քիմիական վերլուծության (քանակական և որակական) և քիմիական երևույթների կինետիկայի ուսումնասիրման էլեկտրաքիմիական եղանակ։ Առաջարկել է Յա․ Հեյրովսկին (1922)։ Պոլյարոգրաֆիան հիմնված է հետազոտվող լուծույթի էլեկտրոլիզի ընթացքում էլեկտրոդի բևեռացման երևույթի վրա։ Լուծույթի մեջ ընկրղմում են բևեռացող միկրոէլեկտրոդ (սովորաբար սնդիկի կաթիլային, երբեմն՝ գրաֆիտից կամ ազնիվ մետաղներից պատրաստված) և մեծ մակերևույթ ունեցող՝ չբևեռացող էլեկտրոդ և նրանց միջև ստեղծում պոտենցիալների անընդհատ աճող (դրական կամ բացասական) տարբերություն (Е), գրանցում լուծույթով անցնող հոսանքի ուժի արժեքը (I)։ Վերծանելով ստացված վոլտամպերային կորերը՝ պոլյարոգրամները, որոշում են յուծույթում գտնվող նյութերի (իոնների) բնույթը և կոնցենտրացիան։ Մկզբում E-ի աճը չի բերում I-ի նկատելի փոփոխություն, ապա, երբ E-ն ստանում է լուծույթի բաղադրիչներից մեկի էլեկտրոլիզը (օքսիդացում, վերականգնում) սկսելու համար բավարար արժեք, 1-ն թռիչքաձև աճում է։ Միկրոէլեկտրոդի մակերևույթի չափազանց փոքր լինելու պատճառով էլեկտրոդային ռեակցիան չի բերում լուծույթի կոնցենտրացիայի նշանակալի փոփոխություն, սակայն միկրոէլեկտրոդի մակերևույթին հարող շերտում այն խիստ փոքրանում է (ձգտում է զրոյի)։ Կոնցենտրացիաների ստեղծված տարբերությունն առաջացնում է իոնների դիֆուզիա դեպի էլեկտրոդը և պայմանավորում հոսանքի անցումը լուծույթով, որն այնուհետև մնում է անփոփոխ։ Լուծույթի կոնցենտրացիան որոշում են նրան ուղիղ համեմատական 1դիՖ-ի արժեքով, իսկ որոշվող նյութի բնույթը (որակական վերլուծություն) պոլյարոգրաֆիական կիսաալիքի՝ E1/2 արժեքով։ Դաշտի ազդեցությամբ իոնների տեղաշարժը դեպիէլեկտրոդը կանխելու համար լուծույթ են մտցնում տվյալ պայմաններում էլեկտրոդային ռեակցիա չտվող էլեկտրոլիտի մեծ ավելցուկ։ Պոլյարոգրաֆիական որոշման ներքին սահմանը հաստատուն հոսանքի դեպքում 10−5 մոլ/լ է, փոփոխական հոսանքի դեպքում՝ 10−7 մոլ/լ, իմպուլսային հոսանքի դեպքում՝ 1-5․10−8 մոլ/լ։ Պոլյարոգրաֆիական եղանակով ուսումնասիրում են օքսիդացման, վերականգնման, ադսորբման, կատալիզի և այլ էլեկորոդային ռեակցիաների մեխանիզմը, որոշում են քիմիական ռեակցիաների արագության (արագ ընթացող ռեակցիաների դեպքում կիրառում են բարձր հաճախականության հոսանքներ), կոմպլեքսային միացությունների կայունության հաստատունները և այլն։ Պոլյարոգրաֆիան կիրառվում է մետալուրգիայում, դեղաբանության, երկրաբանության, խիստ մաքուր ն օրգանական նյութերի արտադրության մեջ և այյուր․ բժշկության մեջ՝ վաղ ախտորոշման, հյուսվածքներում և կենսագործունեության վերջնանյութերում միկրոտարրերի և թթվածնի որոշման համար։
Կատեգորիա:Անալիտիկ քիմիա Կատեգորիա:Ֆիզիկական քիմիա
Գագիկ Մանուկյան
Գագիկ Մանուկյան, հայ նկարիչ։
Կենսագրություն
1976 թվականին ավարտել է Երևանի Թերլեմեզյանի անվան գեղարվեստի ուսումնարանը։ 1982 թվականից եղել է Հայաստանի նկարիչների միության անդամ։ Նրա արվեստում աչքի է ընկնում էքսպրեսիոնիզմը, կուբիզմը և աբստրակտ ոճը ։
1980-ականներին եղել է մի շարք ֆիլմերի նկարիչ՝
1996 թվականից բնակվում և ստեղծագործում է Չեխիայում։ Համագործակցել է «Miro Gallery» ընկերության հետ Բեռլինում և Պրահայում։ Աշխատանքները գտնվում են Հայաստանի և արտերկրի բազմաթիվ պատկերասրահներում և մասնավոր հավաքածուներում։ 2012 թվականին Երևանում ունեցել է անհատական ցուցահանդես ։
Արտաքին հղումներ
Կատեգորիա:Հայ նկարիչներ Կատեգորիա:1952 ծնունդներ Կատեգորիա:Ապրիլի 20 ծնունդներ Կատեգորիա:Երևան քաղաքում ծնվածներ Կատեգորիա:Հայաստանի նկարիչների միության անդամներ
Խոբոտնայա
Խոբոտնայա (Хоботная), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետի երկարությունը 22 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ռոս Բաղդասարյան Կրտսեր
Ռոս Տիգրան Բաղդասարյան Կրտսեր (Ross Dickran Bagdasarian, ), ամերիկացի պրոդյուսեր, երգիչ և կոմպոզիտոր։ «Էլվինը և բուրունդուկներ» մուլտսերիալի արտադրող Ռոս Բաղդասարյան ավագի որդին ։
Կենսագրություն
Ունի հայկական ծագում, Օսմանյան կայսրությունից գաղթածի ժառանգ է։ Հանդիսանում է հայտնի գրող Վիլյամ Սարոյանի զարմիկը ։ Որպես երեխա՝ դեռ վաղ տարիքում մասնակցել է «Էլվինայի շոուին»։ Հոր հետ հիմնադրել է  «Bagdasarian Productions»  ընկերությունը, որը մուլտսերիալի ունեցած հաջողության հիման վրա  մինչ օրս  ստեղծում է անիմացիոն սերիալներ՝ «Էլվինն ու շերտավոր սկյուռերը (մուլտսերիալ)»։
1972 թվականին՝ հոր մահից հետո, Ռոսը ղեկավարել է «Bagdasarian Productions»  ընկերությունը, շարունակել է նրա գործը՝ որպես «Էլվին և Բուրունդուկներ» հորինված երաժշտական խմբի  պրոդյուսեր։  1979 թվականին Ռոսի և նրա կնոջ կողմից  մտահաղացվել է աղջիկ-շերտավոր սկյուռերը կոնցեպտը։ 2007-2016 թվականներին Ռոսը մասնակցել է  «Էլվինը և բուրունդուկները 2։ Պիսկվել» լիամետրաժ ֆիլմի ստեղծմանը։
Արտաքին հղումներ
Կատեգորիա:Ամերիկացի կոմպոզիտորներ Կատեգորիա:Ամերիկացի երգիչներ Կատեգորիա:Էլվինը և բուրունդուկները Կատեգորիա:Ամերիկացի պրոդյուսերներ Կատեգորիա:Ամերիկահայեր Կատեգորիա:Ամերիկացի հնչյունավորողներ Կատեգորիա:Ամերիկացի կինոպրոդյուսերներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կինոռեժիսորներ Կատեգորիա:Ամերիկացի մուլտիպլիկատորներ
Ալիգարհ
Ալիգարհ (अलीगढ़, علی گڑھ, Aligarh, Alīgaṛh), քաղաք Հնդկաստանի Ուտար Պրադեշ նահանգի արևմտյան մասում։ Ալիգարհ շրջանի վարչական կենտրոն։
Աշխարհագրություն
Ծովի մակարդակից բացարձակ բարձրությունը կազմում է 183 մետր ։ Գտնվում է Գանգես և Ջամունա գետերի միջև, Կանպուրից 291 կմ հյուսիս-արևմուտք և մայրաքաղաք Դելիից՝ 140 կմ հարավ-արևելք։
Բնակչություն
2013 թվականի տվյալներով բնակչությունը կազմում է 933 119 մարդ է ։
Քաղաքի բնակչության դինամիկան տարիների ընթացքում․
Տնտեսություն և տրանսպորտ
Զարգացած են բամբակաթղթային, ապայա և մետաղի վերամշակման արդյունաբերությունները։ Քաղաքը հայտնի է կողպեքների արտադրությամբ, որոնք արտահանվում են ամբողջ աշխարհով մեկ։ Ալիգարհը գյուղատնտեսական շրջանի մեծ առևտրի կենտրոնն է (հացահատիկային, բամբակենի, շաքարեղեգ), այստեղ անցկացվում են ամենամյա տոնավաճառներ ։ Հարդուագանջի ԱԷԿ-ը գտնվում է Ալիգարհ քաղաքից 15 կմ հեռավորության վրա, իսկ «Նարորա» ԱԷԿ-ը՝ քաղաքից 50 կմ հեռավորության վրա։ Չնայած երկու էլեկտրակայանների հարևանությանը, քաղաքում տեղի են ունենում հոսանքազրկումներ։
Ալիգարհը խոշոր տրանսպորտային հանգույց է։ Քաղաքով անցնում են թիվ 91 և թիվ 93 մայրուղիները։ Առկա է երկաթուղային կապ։ Մոտակա միջազգային օդանավակայանը գտնվում է Դելիում։
Տեսարժան վայրեր
Քաղաքում է գտնվում հայտնի Ալիգարհ մուսուլմանական համալսարանը։ Այստեղ պահպանվել է 16-րդ դարի բերդ։
(750) Օսկար
(750) Օսկար (Oskar), աստերոիդ աստերոիդների հիմնական գոտում։ Հայտնաբերվել է 1913 թվականի ապրիլի 28-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,44489 ա. մ., առավելագույնը մոտենում է 2,1311 ա. մ. հեռավորության վրա և հեռանում 2,7587 ա. մ. ։ Արեգակի շուրջ մեկ ամբողջական պտույտ է կատարում 1396,33 երկրային օրվա ընթացքում, իր ուղեծրով շարժվելով միջինում 0,257819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,95° անկյուն։
Օսկար աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում ։
Ըստ Տոլենի սպեկտրալ դասակարգման պատկանում է F դասին ։
Արտաքին հղումներ
Կատեգորիա:Աստերոիդների դաս F Կատեգորիա:Նիսայի ընտանիքի աստերոիդներ Կատեգորիա:1913 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կուլտուրա (գյուղ, Ստարոբեշևսկի շրջան)
Կուլտուրա (Культура), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կուլտուրա գյուղում բնակվում էր 94 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Մաստակի պատ
Մաստակի պատ (Gum Wall), տեսարժան վայր Սիեթլում, Մարկետ թատրոնի աղյուսե պատը, որը գտնվում է Փայք Փլեյս մարկետի մոտ, ծածկված է մաստակով։ Պատին մաստակներ կպցնելն սկսվեց 1993 թվականին, երբ թատրոնի այցելուները, հիմնականում ուսանողներ, տոմս գնելու հերթում սպասելիս, ձանձրույթից սկսեցին մաստակներով մետաղադրամներ կպցնել թատրոնի պատին ։
Ժամանակի ընթացքում մաստակ սկսեցին կպցնել նաև նրբափողոցի այլ շենքերի վրա, իսկ մաստակի շերտի երկարությունը հասավ 15 մ-ի, լայնությունը՝ 4.5 մ-ի, իսկ հաստությունը՝ մի քանի դյույմի ։ Թատրոնի այցելուները սկսեցին մաստակներով պատկերներ նկարել և գրություններ թողնել ։ Կառույցի վարչակազմը սկսեց պայքարել այս երևույթի դեմ և մի քանի անգամ մաքրեց պատը, սակայն արդյունքում՝ 1999 թվականին հանձնվեց։ Այդ օրից պատը դարձավ տեղի տեսարժան վայրերից մեկը ։
2008 թվականին պատի մոտ նկարահանվեց «Սերը պատահում է» ֆիլմի դրվագներից մեկը ։
2009 թվականին Մաստակի պատը ճանաչվեց ամենահակահիգիենիկ զբոսաշրջային տեսարժան վայրերից մեկը («Պերճախոսության քար»-ից հետո) ։
2015 թվականի նոյեմբերին պատը 20 տարվա մեջ առաջին անգամ որոշեցին մաքրել ։ Որպեսզի չվնասեն աղյուսե շերտը՝ մաքրման համար կիրառվեց գոլորշի ։ Աշխատանքը տևեց մի քանի օր և արդյունքում հեռացվեց ավելի քան 1 տոննա մաստակ։ Մաքրումից հետո պատը կրկին սկսեցին մաստակով պատել, պատկերված առաջին աշխատանքներից մեկը դարձավ 2015 թվականի նոյեմբերի 13-ին տեղի ունեցած Փարիզի ահաբեկչությունների զոհերին նվիրված հուշարձանը ։
Ծանոթագրություններ
Կատեգորիա:ԱՄՆ-ի շենքեր և կառույցներ Կատեգորիա:Մաստակներ
Քեթրին Փրեսքոթ
Քեթրին Փրեսքոթ (Kathryn Prescott, ), բրիտանացի դերասանուհի։ Ճանաչում է ստացել «Կաթնակերներ» սերիալում խաղացած Էմիլի Փիթչ և «Քարթերը փնտրտուքներում» սերիալում խաղացած Քարթեր Սթիվենս դերերով։
Կենսագրություն
Քեթրինը ծնվել է 1991 թվականի հունիսի 4-ին Լոնդոնում իր երկվորյակ քրոջից՝ Մեգանից 6 րոպե շուտ, նա ունի նաև կրտսեր եղբայր՝ Բեն անունով ։
Կարիերա
2009 թվականին միացել է «Կաթնակերներ» պատանեկան սերիալի նորացված դերասանական կազմի երկրորդ սերնդին։ Էմիլի Ֆիթչի դերը, որը Քեթրինը խաղացել է 3-րդ և 4-րդ եթերաշրջանների ընթացքում, սկսնակ դերասանուհուն բերել է առաջին ճանաչումը։ 2013 թվականին շոուի 7-րդ եզրափակիչ եթերաշրջանում Փրեսքոթը կրկին խաղացել է իր դերը, որը պատմում է այն մասին, թե ինչպես է դասավորվել որոշ մեծացած հերոսների ճակատագիրը։
2010-2013 թվականներին դերասանուհին նկարահանվել է «Մոնրո», «Աղետ», «Բեդլամ», «Մարդ լինելով» բրիտանական սերիալներում։
2014 թվականից սկսել է ակտիվորեն նկարահանվել ԱՄՆ-ում։ Նրա սերիալային դերակատարումներից են «Թագավորությունը», «Քարթերը փնտրտուքներում», «24 ժամ։ Ժառանգություն», «Որդին», ինչպես նաև «Փեթակ», «Մինչև ոսկորները», «Փոլարոիդ» ֆիլմերը։
Անձնական կյանք
Պիրսինգի մեծ երկրպագու է, մարմնի վրա ունի 14 ծակվածք (վեցը՝ ձախ, չորսը՝ աջ ականջին, ինչպես նաև շրթունքներին, լեզվին և պորտին ։
Մերուժան (բանաստեղծ)
Մերուժան Արտաշեսի Հովհաննիսյան (հայտնի է «Մերուժան» գրական անվամբ, ), հայ բանաստեղծ, խմբագիր։
Քեթրին Փրեսքոթ
Անձնական կյանք
Իր երաժշտական նախընտրություններից առանձնացնում է Röyksopp-ին, The Cardigans-ին և Metallica-ին ։
Մերուժան (բանաստեղծ)
Կենսագրություն
Մերուժանը ծնվել է 1940 թվականի հունիսի 13-ին, Վաղարշապատում։ 1957 թվականին եղել է Էջմիածնի Գևորգյան ճեմարանի ազատ ունկնդիր, ապա սովորել է Երևանի պետական համալսարանում։ Եղել է «Հայ երիտասարդների միություն» (ՀԵՄ) խորհրդի անդամ։ Մերուժանի բնակարանում տեղի են ունեցել «Հայ երիտասարդների միության» մի շարք հավաքներ։ 1963 թվականին կայացած ընդլայնված հավաքին մասնակցել է մի քանի տասնյակ մարդ և ընտրվել է ՀԵՄ յոթ հոգանոց խորհուրդը (նույնպես տեղի է ունեցել Մերուժանի բնակարանում)։ Եղել է կազմակերպության ամենաակտիվ մասնակիցներից մեկը ։ Ընդհատակյա տպարան հիմնելու համար տպատառեր և տպագրական հաստոցի մասեր հայթայթելու գործը նա է հաջողել, կարողացել է գրամեքենաներ ձեռք բերել։ Եվրոպական հայալեզու մամուլում տպագրելու նպատակով կարողացել է մի շարք ստեղծագործություններ ուղարկել արտերկիր։ 1963 թվականի դեկտեմբերի 29-ին կալանավորվել է, դատապարտվել է 5 տարի ազատազրկման։ Դրսևորած ըմբոստ վարքի պատճառով էլ ավելի է խստացվել նրա ռեժիմը, և մորդովական խիստ ռեժիմի քաղկալանավորների համար նախատեսված կալանավայրերից Մերուժանին տեղափոխել են Վլադիմիրի բանտ։ Ազատ արձակվելուց հետո վերադարձել է Հայաստան։ Պահպանել է իր կապերն այլախոհական շրջանակների հետ։ 1968 թվականին մասնակցել է Ազգային միացյալ կուսակցության (ԱՄԿ) անդամների հրատարակած «Երկունք» թռուցիկի երկրորդ համարի նախապատրաստման աշխատանքներին։ Մասնակցել է նաև այդ թռուցիկի առաջնորդող՝ «Հայաստանն ապագայում» վերնագրով հոդվածի մշակման աշխատանքներին, որը, սակայն, ԱՄԿ-ականների ձերբակալման պատճառով չի հրապարակվել։ Հետագայում դատապարտվել է ևս մեկ անգամ։ Այս դատապարտումը, սակայն, չի առնչվել հասարակական-քաղաքական գործունեությանը։ 1982 թվականին կրկին ձերբակալվել է նույն մեղադրանքով, դատապարտվել 14 տարվա ազատազրկման։ 1992 թվականին վաղաժամ ազատվել է կալանքից և արդարացվել ։
Մահացել է 2022 թվականի հունվարի 26-ին։
Քեթրին Փրեսքոթ
Ծանոթագրություններ
Կատեգորիա:Հունիսի 4 ծնունդներ Կատեգորիա:1991 ծնունդներ Կատեգորիա:Բրիտանացի դերասանուհիներ Կատեգորիա:Հեռուստատեսային դերասանուհիներ Կատեգորիա:Անգլիացի կինոդերասանուհիներ
Մերուժան (բանաստեղծ)
Գրական գործունեություն
Բանաստեղծական ժողովածուների, գրքերի ու հուշագրությունների հեղինակ է ։ 2000-2003 թվականներին եղել է «Ժամանակ» օրաթերթի խմբագիր, 2003 թվականից՝ «Հարթակ» շաբաթաթերթի հիմնադիր-խմբագիր։ Հեղինակ է «Լուսամփոփ» (1976), «Ընթացք» (1992), «Վերջալույսի խոհեր» (1997), «Խոսքեր հրաժեշտից առաջ» (1997), «Մորմոքի պսակներ» (2001), «Ընտրանի» (2004), «Մեներգ» (2007), «Վլադիմիրի բանտում» (2007) գրքերի։ Մերուժանի գործերը թարգմանվել են ռուսերեն, անգլերեն ։
Մերուժանը գրել, ապա՝ ինքն էլ տպագրել ու բազմացրել է «Հայկական դատի 85 տարին» հոդվածը, որը հետագայում նախաքննության կողմից որակվել է որպես խիստ հակախորհրդային ու դրվել Մերուժանին առաջադրված մեղադրանքների հիմքում։
Ծանոթագրություններ
Կատեգորիա:Հայ բանաստեղծներ Կատեգորիա:Հայ խմբագիրներ Կատեգորիա:ԵՊՀ շրջանավարտներ Կատեգորիա:Հայ այլախոհներ
Քուքու
Քուքու, իրանական խոհանոցի՝ ձվի հիմքով և հաճախ բուսական ուտեստ, որ պատրաստվում է հարած ձվի մեջ տարբեր բաղադրիչների ավելացմամբ։ Այն նման է իտալական խոհանոցի ֆրիտատային, ֆրանսիական կիշեին, կամ սովորական, բացերես օմլետին, թեև այն ավելի քիչ ձու է պարունակում, քան ֆրիտատան և ավելի կարճ ժամանակում է եփվում՝ մարմանդ կրակի վրա՝ նախքան շրջելը , կամ թեթև խորովելը ։ Այն մատուցվում է տաք կամ սառը՝ որպես նախուտեստ, լրացնող կամ հիմնական ուտեստ, ուղեկցվելով հացով, յոգուրտով կամ աղցանով ։ Հյուսիսային Իրանի որոշ շրջաններում քուքուն կարող է մատուցվել կեսօրյա ճաշին՝ բրնձով և հացով ։ Կուկուն հիշատակվել է Իրանի թե՛ Սեֆյան և թե՛ Ղաջարիների դինաստիաների խոհարարական գրքերում ։ Ղաջարական փաստաթղթերն այն ներկայացնում են որպես լրացնող ուտեստ ։ Բանջարաբույսերով քուքուն՝ (kuku sabzi), որն ամենատարածված տեսակն է ավանդաբար մատուցվում է իրանական նոր տարուն՝ Նովրուզին , խորհրդանշելով թարմ սկիզբը և նաև Զատիկին՝ որը տոնում են Իրանի հայերն ու վրացիները ։
Պատրաստման եղանակներ
Քուքուն ավանդաբար պատրաստում են թույլ կրակի վրա բաղադրիչները յուղի մեջ տապակելով, ապա փակ ամանով շոգեխաշելով ։ Ներկայումս քուքուն պատրաստում են նաև թխելով։ Ուտեստին լրացուցիչ հաստություն հաղորդելու համար խմորիչ են ավելացնում ։ Վերջնական արդյունքը տորթանման ձվածեղ է, որ սովորաբար մատուցվում է հացով, բայց Իրանի հյուսիսային Գիլան նահանգում, որտեղ բրինձը սովորաբար գերադասում են հացից, քուքուն մատուցվում է բրնձով ։
Տարբերակներ
Քուքու պատրաստում են զանազան բաղադրիչներով՝ զանազան եղանակներով ՝ ներառյալ բանջարաբույսերով (kuku sabzi), կարտոֆիլով (kuku sibzamini), սմբուկով (kuku-ye bādenjān, vereqā), ձկնկիթով (ašbal kuku), և յոգուրտով (kuku-ye māst). :
Կարտոֆիլով քուքու
Կարտոֆիլով քուքուն, պարսկերեն kuku sibzamini, որը որը գրեթե նույնական է իսպանական տորտիլյային , պատրաստվում է ձվով, կարտոֆիլով և այլ բաղադրիչներով։
Սմբուկով քուքու
Սմբուկով քուքուն, պարսկերեն kuku-ye bādenjān և Գիլան նահանգի լեզվով vereqā , պատրաստվում է տրորած սմբուկով և ձվով, մաղադանոսի, ընկույզի և ծորենու հավելմամբ
Ձկնկիթով քուքու
Ձկնկիթով քուքուն, պարսկերեն ašbal kuku կամ Գիլանի լեզվով ašbol kuku, Գիլան նահանգում շատ տարածված քուքույի տարատեսակ է, որը պատրաստվում է ձկնկիթով ։
Արտաքին հղումներ
Կատեգորիա:Իրանական խոհանոց Կատեգորիա:Ուտեստներ հավի ձվից Կատեգորիա:Արևելյան խոհանոց Կատեգորիա:Վիքիպեդիա:ՈՒՎ 2023-ի հոդվածներ
Խիմա (Պուկսայի վտակ)
Խիմա (Хима), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պուկսա գետի աջ ափին՝ 11 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կանզաս
Կանզաս (անգլերեն՝ ), նահանգ ԱՄՆ-ի կենտրոնական մասում։ Տարածքը՝ 213,1 հազար կմ²։ Վարչական կենտրոնը՝ Տոպիկա։ Կոչվել է Կանզաս գետի անունով։ Ամենամեծ քաղաքը Ուիչիտոն է։ Կանզաս նահանգը առաջատարն է հացահատկի մշակման ծավալներով։ Նահանգի ծաղիկը արևածաղիկն է, նահանգի ծառը բարդին է։ Հնդկացիների լեզվով, որոնք բնակեցված են եղել այդտեղ Կանզաս անվանումը նշանակում է «Հարավային քամու մարդկանց բնակավայր»։ Նահանգը, որի մեծ մասը զբաղեցնում են տափաստանները, հյուսիսից սահմանակից է Նեբրասկային, արևելքից՝ Միսսուրի գետին, Օկլահոմա և Կոլորադոյին սահմանակից է հարավ-արևմուտքից։ Նահանգի ամենամեծ գետերն են Միսսուրին և Արկանզասը, որոնք պատկանում են Հյուսիսային Ամերիկայի ամենամեծ գետ Միսսիսիպիի ջրային ավազանին։
Աշխարհագրություն և կլիմա
Հարավից Կանզասը սահմանակից է Միսսուրիին, արևմուտքում Կոլորադոյին, Հյուսիսից Նեբրասկա նահանգին, հարավից Օկլահոմա նահանգին։ Տարածք կազմում է 213,096 քառակուսի կիլոմետր։ Կանզասի կլիման մայրցամաքային է, ձմռանը սառը (երբեմն ցուրտ), իսկ ամռանը՝ շոգ։ Նահանգի արևելյան մասում հաճախ տեղի են ունենում եղանակի և ջերմաստիճանի հանկարծակի փոփոխություններ։ Տարածքը պաշտպանված չէ Կանադայից ներխուժող սառը օդային հոսանքներից, և Մեքսիկական ծոցից եկող տաք  օդային հոսանքներից։ Օդային զանգվածների բախման հետևանքով ձևավորվում են մթնոլորտային ճակատներ, որից էլ առաջանում է տոռնադոն։ Տարեկան միջին ջերմաստրճանը հասնում է +13 °C-ի։Առավելագույն ջերմաստիճանը եղել է +49 °C , որը գրանցվել է 1936 թվականի հուլիսի 24-ին  Ալթոն (Alton) կոչվող վայրում։ Նվազագույն ջերմաստիճանը եղել է -40 °C, որը գրանցվել է 1905 թվականի փետրվարի 13-ին Լիբանան (Lebanon) բնակավայրում։  Հունվարի ամսվա միջին ջերմաստիճանը լինում է -2...-4 °C (օրական միջին առավելագույն ջերմաստիճանը  +2 ... + 6 °C է, գիշերը նվազագույն ջերմաստիճանը  -6 °C ..- 9 °C): Հուլիսին միջին ջերմաստիճանը կազմում է +26 .. + 27 °C (օրական առավելագույնը ջերմաստրճանը կազմում է +32 .. + 34 °C, գիշերը առնվազն՝ +19 .. + 21 °C): Տարեկան միջին տեղումների քանակը կազմում է 1000 մմ է, որը նվազում է հարավ-արևելքում կազմելով 400 մմ (Ուիչիտո քաղաքում տարեկան տեղումների քանակը կազմում է 772 մմ)։ Որոշ երաշտային տարիներին տարեկան տեղումների հիմնական մասը լինում է ապրիլ-սեպտեմբեր ամիսներին։ Դոջ-Սիթին (Dodge City) համարվում է Միացյալ Նահանգների ամենաքամոտ բնակավայրը։ Քամու միջին արագությունը մեկ ժամում 14 մղոն արաջություն է կազմում (6.4 մ / վ)։
Ժողովուրդ
Ըստ ԱՄՆ բնակչության մարդահամար բյուրոյի 2011 թվականի հուլիսի 1-ի տվյալներով Կանզասի բնակչությունը կազմել է 2,871,238 մարդ։ Բնական աճը ըստ 2010 թվականի մարդահամարի տվյալների կազմել է 0,64 % ։ Ըստ 2000 թվականի մարդահամարի տվյալների նահանգի ռասայական կազմը հետևյալն է սպիտակամորթներ (91,91%), աֆրոամերիկացիներ (6.41%), բնիկ ամերիկացիներ (1.78%), ասիացիներ  (2,1%), հավայացիներ և օվկիանիացիներ  (0 ,12%)։ Սպիտակամորթ բնակիչները հիմնականում ունեն` գերմանական (33.75%), իռլանդական (14.4%), անգլիական (14.1%), ֆրանսիական (4,4%), շոտլանդական (4.2%), հոլանդական (2.5% ) և շվեդական  (2.4%) ծագում ։
Ըստ 2004 թվականի տվյալների մոտ 149 800 մարդ (Կանզասի բնակչության 5.5% -ը) ծնվել է Միացյալ Նահանգներից դուրս։
Պատկերասրահ
<Gallery> File:Fox Theater, Hutchinson, KS.JPG File:I35Kansas.jpg File:Wichita pan 1.jpg File:Spring River 2006-07-03 2104.jpg File:Kanopolissp.JPG File:Kansas_City_MO_Skyline_14July2008v.jpg File:Kbr park.jpg File:Country_Club_Plaza,_KC_MO_-_general_view_1.JPG
</Gallery>
Արտաքին հղումներ
Կատեգորիա:Կանզաս Կատեգորիա:1861 հիմնադրված պետություններ և տարածքներ Կատեգորիա:ԱՄՆ-ի նահանգներ
Կարլես Պերես
Կարլես Պերես (Carles Pérez Sayol, ), Իսպանացի ֆուտբոլիստ, «Բարսելոնա» ակումբի հարձակվող։
Ակումբային կարիերա
Պերես, «Էսպանյոլ» և «Բարսելոնա» ակումբների սան։ Խաղային պրակտիկա ստանալու համար Կարլեսը հանդես է եկել 2-րդ կազմում։ 2017 թվականի օգոստոսին «Վալյադոլիդի» դեմ խաղում Պերեսը նշել է իր նորամուտը Սեգունդայում։ 2019 թվականի մայիսի 19-ին «Էյբարի» դեմ խաղում նշել է նորամուտը Լա Լիգայում, երկրորդ խաղակեսում փոխարինելով Մալկոմին ։ Իր առաջին մրցաշրջանում Պերեսը դարձել է Իսպանիայի Չեմպիոն։ 2019 թվականի օգոստոսի 25-ին «Բետիսի» դեմ խաղում Պերեսը խփել է իր առաջին գնդակը «Բարսելոնայի» կազմում ։
Միջազգային Կարիերա
2015 թվականին Պերեսը հրավեր ստացավ Իսպանիայի Մ15 հավաքականից, Եվրոպայի երիտասարդական մրցաշարին մասնակցելու համար։ Մրցաշարի ընթացքում նա մասնակցել է Ավստրիայի, Բուլղարիայի , Խորվաթիայի , Գերմանիայի և Անգլիայի դեմ խաղերում։
Նվաճումներ
Թիմային
«Բարսելոնա»
Ծանոթագրություններ
Կատեգորիա:Բարսելոնայի ֆուտբոլիստներ Կատեգորիա:Բարսելոնա B-ի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իսպանիայի հավաքականի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ